Mosali o tsetela lesea thotobolong
Tuesday, 04 April 2017 09:36	Hits: 901	Print	Email	Mosali o tsetela lesea thotobolong	MOKHOTLONG-Mosali ea lilemo li 25 oa Khorong seterekeng sa Mokhotlong o ile a tšoaroa ke sepolesa ka mora hore a ipepise a be a tsetele lesea la hae thotobolong.
Ho ea ka raliphatlalatso oa sepolesa sa Lesotho, Superintendent, Clifford Molefe, thapameng ea la 26 Tlhakubele selemong see, mosali enoa o ile a ipepisa eaba o tsetela setotsoana sa leseo thotobolong.
“Setotsoana seo se ile sa tsetolloa ke ntja e ileng ea bonoa e se ntse e ja hlooho le matsoho a ngoana. ‘Me batho ba boneng ketsahalo ena ba ile ba sala mohlala morao eaba ba etsa liphuputso tsa bona tse ileng tsa utulla ha mosali eo e le eena ‘ma’ ea lesea leo,” ke Superintendent Molefe eo.
A re tebello ke hore mosali eo o tla hlaha ka pele ho lekhotla hang hoba lipatlisiso li fele.	Tweet